als_Latn dik_Latn sag_Latn
Merr fund saga e Frenk Kesie. Mesfushori nga Bregu i Fildishtë është zyrtarisht një lojtar i Milanit, teksa pas dy ditësh vizita mjekësore ditën e sotme ka firmosur kontratën me skuadrën e tij të re ku do të vazhdojë karrierën.
Kesie transferohet te Milani në formë huazimi për dy sezone, pormme detyrim blerje në fund duke e bërë fakt të kryer blerjen e tij nga kuqezinjtë. Mendohet se shkak për këtë klauzolë është bërë “Fair Play” financiar pasi Milani ka probleme.
Ndërkohë, pas firmës në kontratë mesfushori është prezantuar edhe me fanellën kuqezi ku ka vendosur që të mbajë numrin 19 mbi shpinë. Frenk Kesie është transferimi i dytë zyrtar për Milanin pas Mateo Muzakios, ku priten edhe shumë të tjerë.
als_Latn als_Latn als_Latn